શીર્ષક: સોશિઅલઃ રાહુલ ગાંધી માટે ટ્વીટ કરે છે આ 'પીડી'!\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
લોકોનાં મનમાં સતત એ સવાલ થઈ રહ્યો છે કે રાહુલના આ 'મેકઓવર' પાછળ આખરે કોનો હાથ છે?

આ સવાલના જવાબ સાથે રાહુલ ગાંધી પોતે હાજર થઈ ગયા છે. ખુદ રાહુલ ગાંધીએ જ આ રહસ્ય પરથી પડદો ઉઠાવી દીધો છે.

તેમણે કહ્યું છે કે તેમના ટ્વીટ 'પીડી' કરે છે.

હવે તમને સવાલ થશે કે આ પીડી આખરે કોણ છે? તો તમને જણાવી દઇએ કે પીડી રાહુલ ગાંધીનું પાળતું કૂતરું છે. 

તમને આ પણ વાંચવું ગમશે

રવિવારના રોજ રાહુલ ગાંધીએ તેનો એક વીડિયો પણ ટ્વિટર પર અપલોડ કર્યો હતો. 

ટ્વીટમાં તેમણે 'પીડી' તરફથી લખ્યું છે, "લોકો ઘણી વખત પૂછે છે કે આ વ્યક્તિ માટે કોણ ટ્વીટ કરે છે... તો હું બધાની સામે હાજર છું.. આ હું છું.. પીડી.. હું તેમની જેમ જ સ્માર્ટ (સ્માઇલી) છું. 

જુઓ હું એક ટ્વીટ સાથે શું કરી શકું છું... ઉપ્પસ.. ટ્રીટની સાથે."

રાહુલનો વીડિયો

14 સેકેન્ડના આ વીડિયોમાં રાહુલ ગાંધી પોતાના પાળતૂ કુતરા પીડી સાથે મસ્તી કરી રહ્યા છે. 

તેઓ તેને 'નમસ્તે' કરવા માટે કહે છે તો પીડી પોતાના આગળના બે પગ ઉપર ઉઠાવી લે છે. 

પછી રાહુલ પીડીના નાક પર બિસ્કિટનો ટૂકડો રાખે છે અને ચપટી વગાડીને તેને ખાવાનો આદેશ આપે છે. પીડી પણ ચાલાકી સાથે બિસ્કિટ ખાઈ લે છે. 

રાહુલ ગાંધીના  ટ્વીટને ઘણા નેતાઓએ રિટ્વીટ કર્યું છે. 

કોંગ્રેસમાં સોશિઅલ મીડિયાની જવાબદારી સંભાળનાર રામ્યાએ ટ્વીટ કર્યું, "તો હવે ખબર પડી જ ગઈ. આ ટેલેન્ટનો મુકાબલો કોણ કરી શકે?"

કોંગ્રેસમાં બીજેપીમાં જોડાયેલા આસામના મંત્રી હેમંત બિસ્વા શર્માએ પણ ટ્વીટ કર્યું હતું.

તેમણે લખ્યું, "સર, મારાથી વધારે તેને કોણ ઓળખી શકે છે. મને પણ યાદ છે કે જ્યારે અમે આસામના ગંભીર મુદ્દા પર તમારી સાથે ચર્ચા કરવા માગતા હતા, ત્યારે તમે તેને બિસ્કિટ ખવડાવવામાં વ્યસ્ત રહેતા હતા."

હેમંત બિસ્વા ર્મા વર્ષ 2001થી 2015 સુધી આસામમા કોંગ્રેસના ધારાસભ્ય હતા. 

વર્ષ 2016માં તેઓ ભાજપમાં જોડાઈ ગયા હતા. 

હેમંતના ટ્વીટના જવાબમાં લેખક પવન ખેડાએ ટ્વીટ કર્યું, "ક્યાંક આ એ જ મીટિંગ નથી ને કે જેમાં એ ખબર પડી હતી કે કોણ વધારે વિશ્વાસપાત્ર છે?"

કોંગ્રેસ પ્રવક્તા સંજય ઝાએ સ્મૃતિ ઇરાનીની મજાક ઉડાવતા લખ્યું,"તો હવે સ્મૃતિ ઇરાનીજી ક્યારે પ્રેસ કોન્ફરન્સ કરવાના છે???"

વાત જાણે એમ છે કે ટ્વિટર પર રાહુલ ગાંધીની વધતી લોકપ્રિયતા પર થોડા દિવસ પહેલા સ્મૃતિ ઇરાનીએ એક રિપોર્ટના આધારે લખ્યું હતું, 'રાહુલ ગાંધી વિદેશોમાં ચૂંટણી જીતવાની તૈયારી કરી રહ્યા છે.' 

ભાજપ તરફથી પણ રાહુલ...